**Arbeids- og velferdsdirektoratets utkast av 19. februar 2015 til ny versjon av   
Rundskriv § 10-7 Bokstav b - Høreapparat og tinnitusmaskerer**

**Definisjoner**Avtalespesialist er øre-nese-halslege som har avtale med regionalt helseforetak om å formidle høreapparat.   
  
Høreapparatformidler er avtalespesialist eller offentlig hørselssentral.

**§ 1 Personkrets**

Også innlagte/beboere i godkjente helseinstitusjoner, herunder alders- og sykehjem, får dekket utgifter til høreapparat gjennom folketrygden.

**§ 2 Stønadsomfang**

Høreapparat og tinnitusmaskerer

Det kan gis stønad til apparater som er opplistet i [Produkt- og prisoversikt](http://www.nav.no/Helse/Hjelpemidler/Produkt-+og+prisoversikt).  
  
Hvis ingen av apparatene i Produkt- og prisoversikten passer kan det gis stønad til apparat som ikke er opplistet i "Produkt- og prisoversikt". Det må da foreligge dispensasjon fra Arbeids- og velferdsdirektoratet, Anskaffelses-seksjonen, Kontor for brukeranskaffelser. For mer informasjon, se [rettledning ved søknad om dispensasjon fra rammeavtaleprodukter](https://www.nav.no:443/rettskildene/Rundskriv/_attachment/243642?=true&_ts=13f56cffa30).  
  
Dersom det er medisinsk begrunnet kan det gis stønad til ett høreapparat til hvert øre.

"Hørebrille"

Det kan gis stønad til dekning av utgifter til brillestang, adapter og høreapparat som monteres på brillestangen. Det gis ikke stønad til brillefront, brilleglass eller arbeidspenger for montering, jf. imidlertid [§ 10‑7](https://www.nav.no/rettskildene/lov/L19970228-19_P10-7#L19970228-19_P10-7) a og [§ 5‑22](https://www.nav.no/rettskildene/Rundskriv/%C2%A7+10-7+Bokstav+b+-+H%C3%B8reapparat+og+tinnitusmaskerer.147987.cms#L19970228-19~%C2%A75-22) .

Benforankret høreapparat  
  
Benforankret høreapparat er et høreapparat som festes til skallebenet bak øret. Det kan gis stønad til benforankret høreapparat dersom medlemmet på stadige ørebetennelser, eller på grunn av misdannelse av ytre øre, ikke kan bruke vanlig høreapparat.

Ørepropper

Utgifter til generisk ørepropp kan dekkes når avtalespesialist eller hørselssentral har søkt om høreapparat som skal utprøves av medlemmet. Dette gjelder selv om det senere viser seg at den hørselshemmede ikke skal beholde høreapparatet til varig bruk.  
  
Utgifter til standardpropp til utprøving dekkes ikke hvis bruker får stønad til individuelt tilpasset ørepropp.  
  
Badepropp, støypropp, deksel e.l. dekkes ikke. Bruker kan søke NAV Hjelpemiddelsentral om å få dekket slike hjelpemidler etter folketrygdlovens § 10-7 bokstav a ved å bruke søknadsskjema 10-07.03.  
  
Når det av medisinske grunner er behov for ny ørepropp kan disse utgiftene dekkes, selv om det ikke er i forbindelse med anskaffelse av nytt høreapparat.

Spesialbehandlet ørepropp

Dersom det godtgjøres ved erklæring fra hudlege eller øre-nese-halslege at det av medisinske grunner er nødvendig med spesialbehandlet (f.eks. gullbelagt) ørepropp, kan utgifter til dette dekkes.

Avstøpning

Avstøpning av øregang hos avtalespesialist godtgjøres etter takst i forskrift om stønad til dekning av utgifter til undersøkelse og behandling hos lege.

Tilbehør

Tilbehør som er opplistet i ["Produkt- og prisoversikt](http://www.nav.no/Helse/Hjelpemidler/Produkt-+og+prisoversikt) kan dekkes når det er nødvendig for at medlemmet skal kunne benytte høreapparatet.  
  
Reparasjon av tilbehør, se «Reparasjon» nedenfor.

Forbruksmateriell

Forbruksmateriell som anvendes i forbindelse med utprøving dekkes ikke.

Etui

Utgiftene til ett etui er inkludert i prisen på høreapparatet. Gjenanskaffelse av etui dekkes ikke.

Reparasjon

Det gis stønad til reparasjon av høreapparater. Reparasjonen må foretas ved leverandørens verksted.   
  
Hørselssentraler og avtalespesialister kan likevel utføre enkle reparasjoner på høreapparat. Hørselssentralen eller avtalespesialisten kan også la andre utføre reparasjonen. I slike tilfeller må hørselssentralen eller avtale-spesialisten sende faktura og være ansvarlig for reparasjonen.  
  
Med enkle reparasjoner menes reparasjoner som i [Produkt- og prisoversikt](http://www.nav.no/Helse/Hjelpemidler/Produkt-+og+prisoversikt/Produkt-+og+prisoversikter/_attachment/313849?_ts=138096bb510&download=true) tilhører Takstgruppe 1. Taksten er kr 250,- ekskl. mva. og omfatter både arbeid og reservedeler. Faktura for enkle reparasjoner skal ha opplysninger om brukers navn, fødselsdato og bokommune. Det skal fremgå av faktura hva reparasjonen består i. Det kan sendes samlefaktura for brukere som er bosatt i samme fylke. Reparasjonsseddel som er attestert av bruker skal vedlegges faktura.  
  
Reparasjon av gamle høreapparat som brukere har tatt vare på som reserveapparat dekkes ikke.

Garantitiden og garantivilkårene fremgår av ["Produkt- og prisoversikt](http://www.nav.no/Helse/Hjelpemidler/Produkt-+og+prisoversikt)".  
  
I garantitiden skal leverandør dekke fraktutgifter.  
  
Etter utløpet av garantitiden dekkes frakt av høreapparat fra bruker til leverandørens verksted, eventuelt via høreapparatformidler til leverandørens verksted, og fra leverandørens verksted til bruker ved retur.  
Utgifter til rekommandert postforsendelse dekkes. Utgifter til postforsendelse ekspress over natten dekkes ikke.

Service

Service er enklere vedlikeholds- og reparasjonsarbeid som høreapparatformidler kan utføre. Service avgrenses mot reparasjoner i takstgruppe 1 og er nærmere definert i ["Produkt- og prisoversikt](http://www.nav.no/Helse/Hjelpemidler/Produkt-+og+prisoversikt)".  
  
Serviceutgifter for brukere over 18 år dekkes ikke selv om hørselstapet skyldes yrkesskade.  
  
Utgifter til materiell som anvendes under servicearbeidet dekkes som hovedregel ikke. Lydgiver til RITE-apparat dekkes.  
  
Implanterbare høreapparatCochlea-apparat dekkes ikke av folketrygden. Rikshospitalet, St. Olavs Hospital og Haukeland sykehus dekker både implantatet og den ytre delen av slike høreapparat.

**§ 3 Gjenanskaffelse**

Medlem over 18 år må erstatte høreapparat som er mistet, stjålet eller ødelagt i utprøvingsperioden. Leverandør sender faktura til bruker eller brukers forsikringsselskap.  
  
Det gis ikke stønad til nytt høreapparat hvis behovet skyldes at høreapparatet er mistet, stjålet eller ødelagt, og det er gått mindre enn 6 år siden medlemmet sist fikk stønad til høreapparat. Avtalespesialist/hørselssentral bør gjøre medlemmet oppmerksom på dette, samt muligheten til å forsikre høreapparatet i privat forsikringsselskap.  
  
Dersom medlem har ett høreapparat på hvert øre og medlemmet må fornye begge høreapparatene, selv om bare det ene går tapt, dekker NAV det ene de nye høreapparatene.  
  
 **§ 4 Søknad om stønad til høreapparat**

Avtalespesialister og offentlige hørselssentraler skal sende søknad om stønad for alle høreapparat, tinnitusmaskerere og tilbehør. De skal likevel ikke sende søknad når det kun skal byttes ørepropper, når høreapparatet trenger reparasjon eller ved bytte av RITE-lydgiver.   
  
Søknad fremsettes på skjema 10-07.08.  
  
Søknaden skal sendes ved oppstart med utprøving av høreapparat, tinnitusmaskerer og tilbehør. Det er ikke nødvendig å sende ny søknad ved bytte av høreapparat i utprøvingstiden.   
  
Avtalespesialist og offentlig hørselssentral må se til at vedtak foreligger før de tildeler høreapparatet til bruker.   
  
Det gis ikke særskilt godtgjørelse for utfylling av søknadsblankett 10-07.08.  
 **§ 5. Undersøkelse og tilpasning**Regionale helseforetak har ansvar for at tilpasning og formidling av høreapparat skjer i samsvar med forsvarlig medisinskfaglig fremgangsmåte og at fagpersonene har nødvendige kvalifikasjoner. De godkjenner privatpraktiserende øre-nese-halsleger (avtalespesialister) i sin region for å tilpasse høreapparat. NAV har ingen kontrollfunksjon på det faglige området.  
Høreapparatformidler skal henvende seg til det regionale helseforetaket for å få utbetalt utleveringsgodtgjørelse. **§ 7 Eiendomsforhold**

Etter endring av forskriften i mai 2011 er høreapparatet det er gitt stønad til medlemmets eiendom.

**§ 8 Stønad til høreapparat**

Det er ingen analoge høreapparat på rammeavtale. Dette er utdatert teknologi som nesten aldri blir tildelt lenger. Stønadsgrensene i forskriften for analoge høreapparat kommer derfor nesten aldri til anvendelse.   
  
Ved behov for benforankret høreapparat gis det stønad til full dekning av nødvendige utgifter uten hensyn til stønadsgrensen.  
  
Innkjøpspris i den avtalen som gjelder på tidspunkt for tildeling av høreapparatet legges til grunn ved beregning av medlemmets egenandel.  
  
Hørselssentralen er ansvarlig for service på høreapparat som er utlevert til medlem under 18 år. Det må i slike tilfeller påføres tildelingsskjema 10-07.07 at det skal ytes service på høreapparatet.   
  
NAV kan utbetale godtgjørelse for service til avtalespesialist dersom hørselssentral har utlevert høreapparat som avtalespesialist skal utføre service på. Det må da fremgå av tildelingsskjema 10-07.07 hvilken avtalespesialist som skal utføre service.  
  
NAV kan utbetale godtgjørelse for service på apparat til medlemmer under 18 år samlet hvert halvår etter oppgave fra hørselssentralen over antall utleverte høreapparater siste halvår og hvem apparatene er utlevert til.  
  
Krigspensjoneringslovene har en videre adgang til å dekke utgifter på grunn av hørselstap enn folketrygden. Det vises til rundskriv 31 Nr. 1 Krigspensjonering.  
  
 **§ 9 Legeundersøkelse**

For alders- og sykehjemspasienter kan det gis stønad til legehjelp etter forskriften § 9 når det benyttes lege i fylkeskommunal helsetjeneste ved tilpasning/anskaffelse av høreapparat.  
  
 **§ 10 Reiseutgifter**

Arbeids- og velferdsdirektoratet har fastsatt regler om dekning av reiseutgifter i [Rundskriv om refusjon av reiseutgifter ved brukers reise i henhold til folketrygdloven kapittel 10](https://www.nav.no/rettskildene/%C2%A7+10-7+Rundskriv+om+refusjon+av+reiseutgifter+ved+brukers+reise+i+henhold+til+folketrygdloven+kapittel+10.281383.cms).  
  
Reise i forbindelse med reparasjon av høreapparat dekkes ikke gjennom folketrygden.

Når alders- eller sykehjemspasienter reiser til hørselssentral eller lege i fylkeskommunal helsetjeneste, dekkes utgiftene etter forskriften § 10. Kommunen er ansvarlig for reiseutgifter til kommunal helsetjeneste.

**§ 11. Gjennomføring**Utprøvingslager

Leverandøren skal stille til rådighet høreapparater, tinnitusmaskerere og tilbehør i et utprøvingslager hos hørselssentraler og godkjente avtalespesialister. Leverandør eier utprøvingslageret fram til utstyret blir tildelt til bruker.   
  
Utprøvingslagrene skal kun inneholde produkter som omfattes av produkt- og prisoversikt.

Høreapparatformidler og leverandør avtaler etablering og etterfylling av utprøvingslager.  
  
Leverandør dekker alle kostnader knyttet til distribusjon og forsendelse av produkter i forbindelse med etablering og etterfylling av utprøvingslager.  
  
Høreapparatformidlere og leverandør kan avtale om høreapparat som har vært til utprøving skal sendes tilbake til leverandør etter utprøving når bruker ikke skal beholde høreapparatet.   
  
Høreapparatformidler skal foreta lagertelling ved utløpet av hvert halvår og rapportere til leverandørene.

Tildeling

Når det er klart at bruker skal beholde utstyret skal høreapparatformidler umiddelbart sende skjema 10-07.07 Bekreftelse på tildeling til leverandøren. Bruker skal attestere på dette skjemaet.   
  
Høreapparatformidler skal sørge for at bruker underskriver på skjema 10-07.07 ved oppstart med utprøving, men skal først sende inn skjemaet til leverandør når det er klart at bruker skal beholde utstyret.  
  
Ved offentlig hørselssentral skal lege eller audiograf underskrive skjema 10-07.07. Hvis avtalespesialist er ansvarlig for tilpasningen kan audiograf underskrive skjemaet dersom det fremgår av skjemaet hvilken avtalespesialist som er ansvarlig for tilpasningen.   
  
Leverandør og høreapparatformidler kan avtale at høreapparatformidler sender samleoversikt over tildelte RITE-lydgivere til leverandør i stedet for skjema 10-07.07. Hver samleoversikt skal kun omfatte brukere som er bosatt i samme fylke.   
  
Maksimal utprøvingstid på 6 måneder

Normert øvre grense for utprøving er 6 måneder. Leverandør kan fakturere senest 6 måneder etter start med utprøving.

Ved oppstart med utprøving skal høreapparatformidler sende en utlånsbekreftelse til leverandør.

Hvis leverandør har mottar skjema 10-07.07 fra høreapparatformidler innen 6 måneder fra oppstart med utprøving sender leverandør faktura til NAV.

Hvis leverandør ikke har mottatt skjema 10-07.07 innen 6 måneder fra oppstart med utprøving skal leverandør fakturere bruker. Leverandør skal i faktura tilby bruker å returnere apparatet i stedet for å betale.

Leverandør skal varsle høreapparatformidler minst 14 dager før de sender faktura til bruker, slik at høreapparatformidler får mulighet til returnere apparatet til leverandør.

Leverandør kan i samråd med høreapparatformidler tilby lenger utprøvingstid enn 6 måneder.

Dekning av tapt / skadet utstyr på utprøvingslager

NAV kan dekke tap fra utprøvingslager etter begrunnet søknad fra leverandør med vedlagt erklæring fra høreapparatformidler om at apparatet er tapt.   
  
Se § 4 om brukeres ansvar for å erstatte høreapparat som er tapt eller skadet i utprøvingsperioden.   
  
Brukers egenbetaling  
  
Bruker betaler direkte til leverandør dersom prisen på høreapparatet overstiger stønadsbeløpet.

Når hørselssentralen bestiller ørepropper fra verksted, skal medlemmets navn, adresse, fødselsdato/år og NAV-kontor føres på bestillingen.